Songs of Innocence (ალბომი)
Songs of Innocence — ირლანდიური როკ-ჯგუფ U2-ს მეცამეტე სტუდიური ალბომი. მისი გამოცემის შესახებ ცნობილი გახდა 2014 წლის 9 სექტემბერს, Apple Inc.-ს ღონისძიებაზე. იმავე დღეს ალბომი iTunes-ის მაღაზიაში უფასოდ გავრცელდა. Apple-ის კონფერენციის დროს ჯგუფმა შეასრულა ახალი სიმღერა "The Miracle (of Joey Ramone)". ალბომი 2014 წლის 13 ოქტომბრამდე მხოლოდ iTunes-ზე, iTunes Radio-ზე და Beats Music-ზე იყო ხელმისაწვდომი, შემდეგ კი ფიზიკური სახითაც გამოიცა.